Subject: Päring varjumispaiga rajamise võimaluste ja toetuste kohta
From: "Aaron Saar" <[email-masked]>
To: Päästeamet <[email-masked]>
Date: Tue, 31 Mar 2026 21:35:48 +0300

TÄHELEPANU! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada!

Lugupeetud Päästeamet,

Pöördun Teie poole seoses sooviga parandada meie kortermaja elanike
turvalisust ning uurida võimalusi varjumispaiga rajamiseks hoone
keldrikorrusele, täpsemalt vanasse katlamajja. Ruum asub veidike sügavamal
kui tavaline keldrikorrus ja olemas on vanast ajast ka kempsuruum.

Meie eesmärk oleks kohandada olemasolev keldri/katlamajaruum
kriisiolukordades (sh sõjalise ohu korral) kasutatavaks varjumiskohaks.
Sooviksime saada Teiepoolset nõu ja infot järgmistes küsimustes:

- Millised on kehtivad nõuded ja standardid varjumispaiga rajamiseks või
kohandamiseks olemasolevates hoonetes?
- Kas hetkel on olemas riiklikke või kohalikke toetusmeetmeid, mille kaudu
oleks võimalik sellist projekti rahastada või kaasrahastada?
- Kas Päästeamet pakub juhendmaterjale või konsultatsiooni sellise
projekti ettevalmistamiseks?
- Millised on peamised tehnilised ja ohutusnõuded, millega peaksime
arvestama juba planeerimise etapis?

Tegemist on korteriühistu algatusega ning oleme valmis vajadusel kaasama
ka kohalikku omavalitsust ning teisi asjakohaseid osapooli.

Oleksime väga tänulikud Teie suuniste ja soovituste eest, et saaksime
edasi liikuda teadlikult ja vastavalt kehtivatele nõuetele.

Lugupidamisega

Aaron Saar
Selja koolitee 21 KÜ
56947780